喺款式同色水上，女舞蹈員通常會著粉色嘅軟鞋，男舞蹈員就通常會著白色或者黑色嘅，而啲芭蕾舞蹈員揀緊身褲嗰時興揀一啲同自己對鞋一樣色水嘅，等自己可以做到望落好似冇著鞋跳舞噉嘅視覺效果，順帶一提，廿世紀中興起嘅現代芭蕾舞（modern ballet）好多時唔著緊身褲跳，所以令到多咗人用肉色嘅芭蕾舞軟鞋。